Ja sam Jens Bergensten, ali poznatiji sam kao Jeb. Glavni sam programer Minecrafta.
Mislim da sam imao 11 ili 12 godina, kad sam počeo programirati jer sam htio
raditi igrice. Jedan prijatelj mi je rekao ako želiš raditi igrice moraš najprije
naučiti programirati. I tako sam počeo. Volim dizajnirati i shvatiti strukturu...
stvari. To je ono što mi se sviđa kod Minecrafta. U slijedećem satu...
naučit ćete osnove računalnih znanosti programiranjem pokreta Alexa ili Stevea
u simuliranom komadiću Minecraft svijeta. Tradicionalno programiranje je tekstualno
no mi ćemo danas koristiti Blockly, koji koristi blokove koje dovlačite kako
bi napisali program. No "ispod haube" vi pišete JavaScript kod. Koncepte koje ćete
naučiti su isti koje programeri inače svakodnevno koriste i temelj su računalne...
znanosti. Ovdje u Mojangu koristimo iste koncepte u razvoju Minecrafta.
Prije nego krenemo odabrat ćemo lik. Ja ću odabrati Alexa. Napišimo sad kod,
koji će nam pomoći da ga pomičemo po ekranu, koji je podijeljen na tri dijela.
Lijevo je Minecraft prostor, u kojem će se vaš kod izvršavati. Upute za svaki nivo
se nalaze ispod njega. U sredini je alatna traka i svaki ovaj blok je naredba...
koja Alexu određuje smjer kretanja. Bijeli prostor je radna površina...
i to je mjesto u kojem ćemo razvijati naš program. Ako dovučemo idiNaprijed() blok
u radnu površinu i kliknemo Pokreni, što se događa? Alex se pomakne za jedno polje.
A što ako želimo da učini nešto nakon što se pomakne jedno polje naprijed?
Možemo dodati novi blok. Ja ću uzeti okretDesno() blok i dovući ga ispod...
idiNaprijed() bloka dok se ne pojavi narančasta linija. Tad ću ga pustiti...
i dva bloka će se spojiti. Kad ponovo kliknem Pokreni, Alex će izvršiti naredbe
kako su poredane od vrha prema dolje. Ako želimo pobrisati blok...
samo ga odvučemo natrag u alatnu traku. Da poništimo svoje izmjene i vratimo...
se na početno stanje nivoa, kliknemo Ispočetka gumb gore desno.
I još jedna sitnica. Vidite male strelice na blokovima za okret?
Svaki put kad ih vidite, to znači da možete odabrati neku drugu opciju.
Krenimo s programiranjem!